CELEX: 62009TJ0464
Language: hu
Date: 2011-05-12 00:00:00
Title: A Törvényszék (nyolcadik tanács) 2011. május 12-i ítélete. # Európai Bizottság kontra New Acoustic Music Association és Anna Hildur Hildibrandsdottir. # Választottbírósági kikötés - A »Kultúra 2000« keretprogram keretében kötött, pénzügyi támogatásról szóló szerződés - A »European Music Roadwork« intézkedés végrehajtása - A szerződés végrehajtásának elmaradása - Az előlegként kifizetett összegek egy részének visszatérítése - A kereset részleges elfogadhatatlansága - Mulasztási eljárás - Költségmentesség. # T-464/09. sz. ügy

A Törvényszék (nyolcadik tanács) 2011. május 12‑i ítélete – Bizottság kontra New Acoustic Music Association és Hildibrandsdottir
      (T‑464/09. sz. ügy)
      „Választottbírósági kikötés – A »Kultúra 2000« keretprogram keretében kötött, pénzügyi támogatásról szóló szerződés – A »European Music Roadwork« intézkedés végrehajtása – A szerződés végrehajtásának elmaradása – Az előlegként kifizetett összegek egy részének visszatérítése – A kereset részleges elfogadhatatlansága – Mulasztási eljárás – Költségmentesség”
      1.                     Eljárás – A Törvényszék előtt választottbírósági kikötés alapján történő keresetindítás – A Bizottság és az Anglia és Wales
            joga szerinti, jogi személyiséggel nem rendelkező társulás között kötött szerződés – A Bizottság által a társulás mint olyan
            ellen benyújtott kereset – A kereset elfogadhatatlansága (EK 238. cikk) (vö. 50–53. pont)
      2.                     Eljárás – A Törvényszék előtt választottbírósági kikötés alapján történő keresetindítás – A Bizottság és egy társulás között
            valamely projektnek a „Kultúra 2000” keretprogram keretében történő megvalósítására kötött szerződés – A szerződésből eredő
            kötelezettségek megszegése – Nem támogatható számlák benyújtása – A késedelmi kamatokkal megemelt túlfizetések visszatérítése
            (EK 238. cikk) (vö. 58–71. pont)
      Tárgy
      
         
               A Bizottságnak az EK 238. cikk értelmében vett választottbizottsági kikötés alapján benyújtott, arra irányuló kérelme, hogy
                  a Törvényszék kötelezze a New Acoustic Music Associationt és A. H. Hildibrandsdottirt a 2003‑1895/001‑001. sz. szerződés végrehajtása
                  során a „CLT2003/A1/GB‑317 – European Music Roadwork” intézkedésnek – a 2000. február 14‑i 508/2000/EK európai parlamenti
                  és tanácsi határozattal (HL L 63., 1. o.; magyar nyelvű különkiadás, 16. fejezet, 1. kötet, 97. o.) létrehozott „Kultúra 2000”
                  keretprogram keretében történő – megvalósításért előlegként fizetett összeg egy részének, valamint a késedelmi kamatok Bizottság
                  részére történő visszatérítésére.
               
            Rendelkező rész
      
         
                  1)
               
               
                  
               
               
                  	A kereset elfogadhatatlan annyiban, amennyiben a New Acoustic Music Association ellen irányul.
               
            
         
                  2)
               
               
                  
               
               
                  	A Törvényszék Anna Hildur Hildibrandsdottirt mint a New Acoustic Music Association partnerségének tagját a 2008. január 14‑étől
                     a tartozás teljes kiegyenlítéséig fizetendő, 7,70%‑os éves késedelmi kamattal növelt 31 136,23 eurós összegnek az Európai
                     Bizottság részére történő visszatérítésére kötelezi.
                  
               
            
         
                  3)
               
               
                  
               
               
                  	A Törvényszék Anna Hildur Hildibrandsdottirt kötelezi a költségek viselésére.
               
            
         
                  4)
               
               
                  
               
               
                  	A Törvényszék Anna Hildur Hildibrandsdottir költségmentességre irányuló kérelmét elutasítja.